George Lucas
George Walton Lucas Jr. (Modesto, 14. maj 1944.), američki je filmski režiser, producent i scenarist. Najznačajnija pojava u američkom filmu osamdesetih godina 20. vijeka. Komentirajući svoj film Američki grafiti, Lucas ga naziva avangardnim ostvarenjem koje je, srećom, postalo hit, pa je zahvaljujući tom uspjehu, mnogim drugim režiserima dopušteno raditi takve male filmove. Za Lucasa je važno spomenuti i to da je on jedini holivudski režiser koji je, nakon što je dobio veliki postotak od zarade "Američkih grafita", pozvao sve članove ekipe i podijelio im čekove u znak zahvalnosti na njihovom trudu. Isto je učinio i nakon uspjeha legendarnih Ratova zvijezda, čija čarolija neće izgubiti snagu niti u 21. vijeku.